9 
stenene langsmed Væggenes Fod, men kan ikke betragtes som ejendommelig for Hulen, 
eftersom jeg har samlet den i endnu langt större Mengde under fugtigt Lov i Skovene 
paa Skyggesiden af Klipperne omkring Slottet Veldes i de krainiske Alper. 
Denne sidste Art har jeg under mit Ophold i Veldes undersögt anatomisk, men 
da man til Kundskab om den indre Bygning af Choleva og Colon, med hvilke Bathyscia 
nermest skulde sammenlignes, endnu kun besidder de faa Bemærkninger, jeg for nogle 
Aar tilbage har meddeelt*), gives der for Ojeblikket ingen Anledning til at anföre mere, 
end at Bathyscia kommer overeens med de nævnte Slegter i den karakteristiske Mangel 
af Blindtarm, men paafaldende afviger i fölgende Henseender: de malpighiske Kar have 
den samme vinkelformige Böjning og mod Enden fortykkede Form, jeg ved en anden 
Lejlighed **) har paaviist som karakteristisk for nogle Familier af Klavikornernes Afdeling ; 
de to Par Sædblærer ere korte, vide og kölleformige, ikke lange og oprullede; Testikel- 
blererne ere smaa, men meget talrige, og danne tilsammentagne et stort kugleformigt Legeme. 
Det maa indtil videre forblive tvivlsomt, hvorledes Bathyscia forholder sig til den 
af Tellkampf opstillede Slægt Adelops. Saaledes som Tellkampf karakteriserer denne Form, 
er den kun forskjellig fra Choleva ved Mangelen af Öjne, og vilde derfor, hvis hans 
Angivelser ere riglige, og ingen vesentlig Karakteer er overseet, falde sammen med sidst- 
nævnte Slegt. Den analoge Forekomst og Analogien mellem den europæiske og den nord- 
amerikanske Fauna, der ogsaa for Huledyrenes Vedkommende finder sit Udtryk i den paa- 
faldende Lighed mellem den europæiske og den nordamerikanske Anophthalmus, kunde 
lede til den Formodning, at Adelops falder sammen med Bathyscia, en Formodning, som 
ogsaa finder nogen Stölte i Tellkampf’s Afbildning, paa hvilken det förste Fodled er frem- 
stillet "kortere end hos Choleva; men imod denne Gjætning taler den nordamerikanske Arts 
betydeligere Störrelse og den Omstendighed, at Erichson i en Note lil Tellkampfs Frem- 
stilling udtrykkeligt bemærker, at det fornemmelig er Mangelen af Ojne, der adskiller 
Adelops fra Choleva. Naar Erichson imidlertid tilföjer, at Berliner-Museet foruden den 
nordamerikanske Adelops endnu besidder to andre Arter, den ene fra Krain og den anden 
fra Sicilien, vækkes derved nye Tvivl og Formodninger; thi man falder let paa, at den 
krainiske Art, der sigtes til, og som angives at vere indsendt af Ferd. Schmidt i Schischka, 
kunde vere Bathyscia montana, der er saa overordentlig hyppig i en Egn, hvor Schmidt ofte 
har samlet; men man maatte i dette Tilfælde antage, at Erichson enten ved Exemplarernes ringe 
Antal eller af en anden Grund har været hindret i at foretage nogen egentlig Undersøgelse 
af de Dyr, han har havt for Oje, og det blev da fremdeles tvivlsomt, om de to europæiske Arter, 
han nævner, stemme generisk overeens enten indbyrdes eller hver for sig med Adelops. 
*) Germar, Zeitschrift für die Entomologie, Vter B. 1844. S. 475. 
**) Kroyer, Naturhistorisk Tidsskrift, Ny Række, iste B. S. 396. 
10 
Vidensk. Selsk. Skr., 5 Række, naturv. og math. Afd. 2 Bind. 
